stanford-oval/wikipedia huggingface dataset:
Kolmannen sukupolven pelikonsolit

Historia
kolikkopelien kulta-aika
vuoden 1983 videopelilama
videopelien historia
Pelikonsolit
1. sukupolven pelikonsolit (1972–1977)
2. sukupolven pelikonsolit (1976–1984)
3. sukupolven pelikonsolit (1983–1992)
4. sukupolven pelikonsolit (1987–1996)
5. sukupolven pelikonsolit (1993–2006)
6. sukupolven pelikonsolit (1998–2013)
7. sukupolven pelikonsolit (2005–2017)
8. sukupolven pelikonsolit (2012–nykyhetki)
9. sukupolven pelikonsolit (2020–nykyhetki)
Videopelien historia
Pelikonsoleiden kolmas sukupolvi tapahtui vuosien 1983–1990 välillä. Sukupolvea kutsutaan myös 8-bittiseksi sukupolveksi. Kolmannen sukupolven katsotaan alkaneen Sega SG-1000– ja Nintendo Family Computer (tunnetaan paremmin nimellä NES)–konsoleiden  julkaisusta.
Teknologian kehittyminen antoi tämän sukupolven konsoleille paremmat mahdollisuudet grafiikan ja äänimaailman kehittämiseen. Väripaletin laajentuminen, samanaikaisesti näytöllä näkyvien värien määrän lisääntyminen, parempi resoluutio sekä mahdollisuus näyttää enemmän spritejä antoi pelinkehittäjille mahdollisuuden luoda monimutkaisempia pelejä. Viisikanavainen äänentoisto yleistyi mahdollistaen äänisuunnittelijoille laajemman käytettävissä olevan äänialan.
Nintendon The Legend of Zelda -peli esitteli pelin tallennusmahdollisuuden. Tämä oli yksi merkittävimmistä kolmannen sukupolven innovaatioista. Se mahdollisti laajemmat pelimaailmat ja rikkaamman tarinankerronnan, kun pelaajan ei enää tarvinnut joka kerralla aloittaa pelaamista kokonaan alusta.
Kolmannen sukupolven parhaiten myynyt konsoli oli NES/Famicom, jonka kovin haastaja oli Sega Master System. Kolmanneksi myydyin konsoli oli Atari 7800.
Vertailu

| Nimi | Sega SG-1000 | Nintendo Entertainment System | Sega Master System | Atari 7800 |
| --- | --- | --- | --- | --- |
Konsoli: 
Julkaisuhinta: 
| Julkaisupäivä | 1983 | 1983 | 1985 | 1986 |
Media: pelimoduuli
Muut

Amstrad GX4000 (1990)
Atari XEGS
Casio PV-1000 (1983)
Commodore 64 Games System
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Third generation of video game consoles
Kolmannen sukupolven pelikonsolit
Action Max
Amstrad GX4000
Atari 7800
Atari XEGS
Casio PV-1000
Commodore 64 Games System
Nintendo Entertainment System (Famicom)
Sega SG-1000
Sega Master System
Supergame VG 3000
VTech Socrates
Käännös suomeksi
Kuokkalan kartano

| Kuokkalan kartano |
| --- | --- |

Sijainti:  Hämeenlahti, Jyväskylä, Suomi
Koordinaatit:  62°13′33″N 25°48′25″E﻿ / ﻿62.22575°N 25.80686°E﻿ / 62.22575; 25.80686
Rakennustyyppi:  Kartanon päärakennus
Suunnittelija:  Wivi Lönn
Valmistumisvuosi:  1904
Omistaja:  Castlevania Oy
Rakennuttaja:  Julius Johnson
 fiKuokkalan kartano 
Kuokkalan kartano on kauppaneuvos Julius Johnsonin rakennuttama ja arkkitehti Wivi Lönnin suunnittelema kivitalo, joka valmistui vuonna 1904. Se kuuluu pihapiirinsä kanssa Keski-Suomen maakunnallisesti arvokkaisiin rakennettuihin kulttuuriympäristöihin.
Kauppaneuvos Julius Johnson omisti Kuokkalan sahan, jonka viereen hän rakennutti perheelleen asuintalon. Vuonna 1904 valmistuneen jugendia edustavan kivisen talon suunnitteli Wivi Lönn. Se sijaitsee Äijälänsalmen ja Päijänteen vesistömaisemassa.
Talo oli alkujaan asuinrakennus, mutta vuosina 1948–1967 se toimi Jyväskylän maalaiskunnan synnytyssairaalana. Kauko Sorjosen säätiö hankki talon vuonna 1998, ja se on sen jälkeen entisöity. Säätiö myi Kuokkalan kartanon joulukuussa 2020 yhteensä 1,2 miljoonalla eurolla perustettavalle yhtiölle.
Syyskuussa 2021 Kartano avasi ovensa uudistuneena. Kartanon sisäpuoli on täysin saneerattu sekä sisustettu muun muassa antiikkihuonekaluin sekä valaisimin. Kartanolla palvelee tänä päivänä huippuarvosanoja saanut Kuokkalan kartanon ravintola.  Ravintolatoiminnan lisäksi Kartanolla on järjestetty tapahtumia sekä konsertteja.
Aiheesta muualla

Kuokkalan kartanon verkkosivut
Kim Kirchen

| Kim Kirchen |
| --- | --- |

Henkilötiedot
Syntynyt: 3. heinäkuuta 1978
Kansalaisuus:   Luxemburg
Pyöräilijä
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
2000 2001–2005 2006-2007 2008-2009  2010:  De Nardi Fassa Bortolo T-Mobile Team High Road / Team Columbia Katjuša
Suurimmat voitot
 La Flèche Wallonne 2008 Alankomaiden ympäriajo 2002  Pariisi–Bryssel 2003  Puolan ympäriajo 2005 Ranskan ympäriajo, etappi 
 Tiedot päivitetty: 10. tammikuuta 2024 
Aiheesta muualla
www.kimkirchen.com
Kim Kirchen (s. 3. heinäkuuta 1978 Luxemburg) on luxemburgilainen maantiepyöräilijä, joka menestyi aktiiviurallaan niin yhden päivän kilpailuissa kuin etappiajoissakin. Hän kilpaili ammattilaisena vuosina 2000–2010.
2000–2004

Kirchen aloitti ammattilaisuransa De Nardi -joukkueessa vuonna 2000. Hän siirtyi Fassa Bortolo -talliin vuonna 2001, jolloin hän voitti kolmannen etapin ja pistekilpailun Luxemburgin ympäriajossa. Seuraavana vuonna hän oli paras Alankomaiden ja Bernin ympäriajoissa. Vuonna 2003 Kirchen voitti Pariisi–Bryssel-klassikon ja sijoittui neljänneksi Sveitsin ympäriajossa. Seuraavana vuonna hän voitti sekä Luxemburgin ympäriajon viidennen osuuden että maansa maantieajomestaruuden. Ranskan ympäriajon kahdeksannella etapilla hän sijoittui toiseksi ja Ateenan olympialaisten maantieajossa kuudenneksi.
2005

Kirchenin viimeinen vuosi Fassa Bortolon väreissä oli menestyksekäs: hän voitti vuonna 2005 Puolan ympäriajon kokonais- ja pistekilpailut sekä seitsemännen osuuden. Hän oli lisäksi paras GP Chiasso- ja Trofeo Laigueglia -kilpailuissa sekä Settimana Ciclista Internazionale -kilpailun neljännellä osuudella. La Flèche Wallonne -klassikossa hän sijoittui toiseksi Danilo Di Lucan jälkeen.
2006–2007

Vuodesta 2006 alkaen Kirchen edusti saksalaistallia, joka tuolloin tunnettiin nimellä T-Mobile, vuoden 2008 heinäkuusta lähtien Team Columbia. Debyyttivuonnaan tallissa hän voitti Luxemburgin ympäriajon prologin ja pistekilpailun sekä kotimaansa maantiemestaruuden. Vuonna 2007 hän sijoittui toiseksi niin Tirreno-Adriaticossa Andreas Klödenin jälkeen kuin Sveitsin ympäriajossakin Vladimir Karpetsin perässä; lisäksi hän ajoi kolmanneksi sekä Milano–Torino-klassikossa että Puolan ympäriajossa. Ranskan ympäriajon 15. etapilla hän sijoittui alun perin toiseksi jäätyään 51 sekuntia Aleksandr Vinokurovista. Kazakstanilainen oli kuitenkin antanut kaksi päivää aiemmin kiellettyä ainetta sisältäneen dopingnäytteen, ja näin Kirchen nimettiin etapin voittajaksi – Tourin lopputuloksissa hän oli seitsemäs.
2008–2011

Kirchen voitti Baskimaan ympäriajon toisen ja neljännen etapin vuonna 2008. Huhtikuussa hän saavutti uransa toistaiseksi suurimman voiton La Flèche Wallonne -klassikossa saavuttuaan Mur de Huy'n nousun päällä sijainneeseen maaliin ennen Cadel Evansia ja Damiano Cunegoa. Kesäkuussa hän voitti Sveitsin ympäriajon kuudennen etapin ja Luxemburgin aika-ajomestaruuden. Heinäkuisessa Ranskan ympäriajossa hän sijoittui  toiseksi niin toisella kuin neljännelläkin etapilla, joka oli aika-ajo. Vuorenhuipulle päättyneen kuudennen etapin jälkeen Kirchen sai maillot jaune -paidan haltuunsa pitäen sen neljän päivän ajan. 20. etapin aika-ajossa hän sijoittui kolmanneksi ja kokonaiskilpailussa lopulta kahdeksanneksi.
Vuonna 2009 Kirchen voitti Sveitsin ympäriajon seitsemännen etapin ja Luxemburgin aika-ajomestaruuden. Hän siirtyi Katjuša-talliin 2010. Kesäkuisen Sveitsin ympäriajon aikana hänellä oli sydänoireita, joiden seurauksena hänet vaivutettiin muutamaksi päiväksi keinotekoiseen koomaan. Kirchenin herättyä Katjuša-talli ilmoitti, ettei hän kärsi vakavista sydän- eikä keuhkovaurioista. Kirchen ilmoitti joulukuussa 2010 olevan hyvin epätodennäköistä, että hän kilpailisi ammattilaisena 2011, ja myös koko uran jatko on epävarma. Hän ei jatkanut enää uraansa.
Huomionosoituksia

Kim Kirchen on valittu Luxemburgin Vuoden miesurheilijaksi 2000, 2003, 2004, 2005, 2007 ja 2008.
Aiheesta muualla

Kim Kirchenin nettisivut (Arkistoitu – Internet Archive) (englanniksi) (saksaksi)
Kuokkalan baptistiseurakunta

| Kuokkalan baptistiseurakunta |
| --- | --- |
Suuntautuminen:  baptismi
Perustettu:  21. maaliskuuta 1903
Lakkautettu:  1945
Pääkirkko:  Kuokkala, Suomi
Infobox OKNimi-testi OK: 
Kuokkalan baptistiseurakunta oli Terijoen Kuokkalassa toiminut baptistiseurakunta. Suomenlahden rannalla sijainneen Kuokkalan baptistiseurakunnan perustaminen tapahtui maaliskuussa 1903 naisevankelista Johanna Suutarisen työn tuloksena. Seurakunnan perustamiskokouksessa oli mukana yhdeksän henkilöä. Seurakunnan johtajaksi valittiin Daavid Jokinen ja diakoniksi Suutarinen.
Historia

Kuokkala oli huvilakaupunki, jossa huviloita vuokrattiin kesäisin Pietarin varakkaille asukkaille. Suutarinen rakennutti kaksi huvilaa: asunnon, jossa majoitti vierailevia saarnaajia ja toisen seurakunnan kokoontumissaliksi. Huvilan kellaritiloissa oli rakennettu kasteallas. Kesäaikoina seurakunta kokoontui Ekholmin kylpylaitoksella. Ensimmäinen paikkakunnalla vieraillut saarnaaja oli J. G. Kokki. Toinen Kuokkalassa usein vaikuttanut evankelista oli Helena Miettinen.
Vuonna 1909 seurakunta perusti nuorisoseuran, jonka toimintaan osallistui tosin koko seurakunta. Kuokkalan seurakunta tavoitti myös venäläistä väestöä.
Kuokkalan baptistiseurakunta jäi toisen maailmansodan jälkeen menetylle alueelle.
Kuka on Timi Lexikon

| Kuka on Timi Lexikon Timi Lexikon |
| --- | --- | --- |

Mixtapen tiedot
 Julkaistu: 5. huhtikuuta 2006
 Formaatti: CD
 Tuottaja(t): Timi Lexikon
 Tyylilaji: rap, elektro
Timi Lexikonin muut julkaisut
|   | Kuka on Timi Lexikon 2006 | Vähät valitan 2010 |
Kuka on Timi Lexikon on suomalaisen rap-artisti Timi Lexikonin vuonna 2006 julkaistu mixtape.
Kappaleet

Intro
Kuulumisia (mukana Sauna Ent.)
Tulilinjalla
Draped Up
Big Pimpin'
Vesilinjalla
Pistän sut lauteille (mukana Sauna Ent.)
Ei välii
Slow Down
Oota hetki!
Baksit kouraan
Tää on mun nainen pt. 2
Älä nukahda (mukana David Ruffein)
Do Ya Thang
Samaa vanhaa
Kengät
Määränpäänä mikä tahansa
Yummy Bingham - Is It Good to You (remix) (mukana Timi Lexikon)
Aiheesta muualla

Albumin arvostelu Tuoreetplatat -sivustolla (suomeksi)
Kristie Ahn

| Kristie Ahn |
| --- | --- |

Henkilötiedot
Syntynyt: 15. kesäkuuta 1992 (ikä 32)
Kansalaisuus:   Yhdysvallat
Tennispelaaja
Kätisyys:  oikea
Palkintorahat:  1 236 894 USD
Kaksinpeli
Paras sijoitus:  87. (30.9.2019)
Voitot/tappiot:  235–178
Grand Slam -turnauksissa
Australian avoimet:  1. kierros (2018, 2020)
Ranskan avoimet:  1. kierros (2020)
Wimbledon:  1. kierros (2019)
Yhdysvaltain avoimet:  4. kierros (2019)
Nelinpeli
Paras sijoitus:  199  (24. huhtikuuta 2017)
Voitot/tappiot:  55–53
Aiheesta muualla
ITF
WTA
Kristie Ahn (s. 15. kesäkuuta 1992) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 87 syyskuussa 2019. Hän on voittanut urallaan seitsemän ITF-turnausta kaksinpelissä.
Vuonna 2008 Ahn pääsi karsintojen kautta mukaan Yhdysvaltain avointen pääsarjaan. Hän hävisi turnauksen avauskierroksella maailmanlistan sijalla seitsemän olleelle Dinara Safinalle. Heinäkuussa 2014 Ahn sai villin kortin Stanfordin tennisturnaukseen, jossa hän hävisi ensimmäisellä kierroksella Coco Vandeweghelle.
Aiheesta muualla

Kristie Ahn WTA:n sivuilla (englanniksi)
Kristie Ahn ITF:n sivuilla (englanniksi)
Kylkirauta

Kylkirauta on suomalainen Kadettikunnan jäsenlehti ja maanpuolustuksen ja johtamisen erikoislehti. Lehden levikki on noin 7 000 kappaletta.
Aiheesta muualla

Kylkirauta-lehden verkkosivut
Komplementtikulmat

Komplementtikulmat muodostavat yhdessä suoran kulman
Komplementtikulmilla tarkoitetaan tasogeometriassa kahta kulmaa, joiden summa on 90° eli suora kulma. Jos komplementtikulmien kärjet asetetaan vierkkäin niin, että kärjet yhtyvät ja että toisen kulman vasen kylki yhtyy toisen kulman oikeaan kylkeen, muodostavat toiset kyljet suoran kulman. Komplementtikulman havaitseminen mahdollistaa eräiden trigonometristen funktioiden ominaisuuksien käytön laskennassa.
Kulmien ominaisuuksia

Jos α ja β ovat toistensa komplementtikulmat, ovat seuraavat yhtälöt voimassa:
\alpha +\beta =90^{\circ } (asteina)
\alpha +\beta ={\tfrac {\pi }{2}} (radiaaneina)
Trigonometristen funktioiden arvot ovat vastaavasti seuraavat:
\sin \alpha =\cos \beta
\tan \alpha =\cot \beta
\sec \alpha =\csc \beta
Trigonometristen funktioiden suomalaisissa nimissä esiintyvä ko- etuliite viittaa komplementtikulmaan: kosini (cos) on komplementtikulman sini, kotangentti (cot) on komplementtikulman tangentti ja kosekantti (csc) komplementtikulman sekantti. [lähde? ]
Pythagoraan lause voidaan kirjoittaa komplementtikulmien avulla uudelleen:
\sin ^{2}\alpha +\sin ^{2}\beta =1
\cos ^{2}\alpha +\cos ^{2}\beta =1
ja vastaavalla tavalla voidaan kirjoittaa uudelleen kaikki trigonometrian lausekkeet.
Esimerkkejä

Suorakulmaisen kolmion terävät kulmat ovat toistensa komplementtikulmia.
Vieruskulmien kulmanpuolikkaat ovat komplementtikulmia.
Kung Food Panda

Kung Food Panda on Espoossa perustettu ravintolaketju, joka tarjoaa kiinalaista ruokaa. Ketjulla on seitsemän ravintolaa, joista neljä Espoon alueella. Ketjun ensimmäinen ravintola avattiin vuonna 2015 kauppakeskus Selloon. Ketjulla on myös ollut ravintolat Helsingin Vuosaaressa ja Turussa, jotka on kuitenkin lakkautettu.
Formula 1 -kausi 2022

Formula 1 -kausi 2022 oli Formula 1 -sarjan 73. maailmanmestaruuskausi.
Kilpailukalenteri > Perutut osakilpailut

| Kilpailun virallinen nimi | Kilpailu | Rata | Päivämäärä | Aika> Paik. | Aika>  |  |  |
| --- | --- | --- | --- | --- | --- | --- | --- |
| VTB Russian Grand Prix | Venäjän Grand Prix | Sotši Autodrom, Sotši | 25. syyskuuta | 14.00 | 14.00 |  |  |
Lähteet:
Tallit ja kuljettajat > Tallivaihdokset

Red Bull ja AlphaTauri vaihtoivat Hondan moottoreista Red Bullin moottoreihin, jotka kuitenkin vielä kaudelle 2022 valmistettiin Hondan tehtaalla Japanissa, ennen Red Bullin oman tehtaan valmistumista seuraavalle kaudelle.
Tallit ja kuljettajat > Uudet kuljettajat

Zhou Guanyu debytoi ensimmäisenä kiinalaisena Alfa Romeon kilpakuljettajana.
Tallit ja kuljettajat > Paluun tehneet kuljettajat

Alexander Albon teki paluun Williamsin kilpakuljettajana ajettuaan viimeksi Red Bull Racingillä kaudella 2020. Kaudella 2021 hän toimi Red Bullin testikuljettajana.
Kevin Magnussen teki paluun Haasin kilpakuljettajaksi ajettuaan tallissa viimeksi kaudella 2020, kun Nikita Mazepin irtisanottiin talvitestien välissä Venäjän hyökkättyä Ukrainaan.
Tallit ja kuljettajat > Kuljettajavaihdokset

Valtteri Bottas siirtyi Mercedekseltä Alfa Romeolle.
George Russell siirtyi Williamsilta Mercedekselle.
Tallit ja kuljettajat > Poistuneet kuljettajat

Kimi Räikkönen lopetti Formula 1 -uransa kauden 2021 jälkeen.
Antonio Giovinazzi ei saanut jatkosopimusta Alfa Romeolle.
Nikita Mazepin irtisanottiin Haasilta helmikuisten talvitestien jälkeen Venäjän hyökkättyä Ukrainaan.
Tallit ja kuljettajat > Kauden aikana vaihtuneet kuljettajat

Aston Martinin Sebastian Vettelillä todettiin positiivinen koronavirustestitulos ennen Bahrainin Grand Prix’tä ja hänet korvasi Bahrainissa ja Saudi-Arabiassa tallin testi- ja varakuljettaja Nico Hülkenberg.
Williamsin Alexander Albon sairastui kesken Italian kilpailuviikonlopun umpilisäketulehdukseen ja hänet korvasi Nyck de Vries.
Sääntömuutokset

| 0 | 1 | 2 |
| --- | --- | --- |
| ” | Ainoa asia, joka pysyy samana on moottori. Kaikki muu on erilaista. | ” |
– Adrian Newey. 
Kaudella 2022 Formula 1 -sarjassa tullaan näkemään merkittäviä sääntömuutoksia. Sääntömuutokset oli tarkoitus esitellä jo kaudelle 2021, mutta johtuen COVID-19-pandemiasta sarja siirsi sääntöjen voimaantulon vasta kaudelle 2022. Red Bull -tallin tekninen johtaja Adrian Newey huomautti, että autojen tekniset muutokset ovat merkittävimpiä sitten kauden 1983.
Sääntömuutokset > Renkaat

Formula 1 -sarjan rengastoimittajana jatkaa kaudella 2022 italialainen Pirelli. Kaudelle 2022 Pirelli siirtyy käyttämään 18-tuumaisia (46 cm) vanteita entisten 13-tuumaisten (33 cm) sijaan. 18-tuumaiset vanteet esiteltiin Formula 2 -sarjassa kaudella 2020. Kuivan kelin rengasseoksia on kilpailuviikonlopun aikana käytettävissä edellisen kauden lailla kolme: pehmeät renkaat (soft), keskikovat renkaat (medium) ja kovat renkaat (hard). Lisäksi märälle radalle on mahdollista ottaa välikelin renkaat (intermediate) tai täyden sadekelin renkaat (full wet).
Sääntömuutokset > Testi- ja varakuljettajat

Testi- ja varakuljettajien ajomäärät lisääntyivät perjantain vapaissa harjoituksissa, kun FIA toteutti edellisellä kaudella ehdotetun sääntöuudistuksen tuodakseen lajiin esille uusia nuoria kuljettajalupauksia.
Sääntömuutokset > Pistelaskujärjestelmä

Kaudella 2022 käyttöön otettiin tarkennettu pistejärjestelmä 19-14-12-10-8-6-4-3-2-1 kilpailuille, joissa kilpailupituus jäi 50–75 %:n mittaiseksi. Sprinttikilpailuja järjestettiin kauden aikana kolme, joissa pisteitä jaettiin kahdeksalle parhaalle kuljettajalle järjestelmällä 8-7-6-5-4-3-2-1, mutta sprinttikilpailun voittaja ei enää saanut paalupaikkamerkintää kuten viime kaudella.
Sääntömuutokset > Tuomariston tutkintamenetelmät

Formula 1 -sarjan tuomaristo otti kauden alussa käyttöön autojen tarkempaa tutkimista varten uuden laserskannausjärjestelmän, millä pyritään löytämään yksityiskohtaisempia havaintoja autonosien sääntöjenmukaisuuksista. Tuomaristo uudisti myös kilpailutilanteiden tutkintamenetelmiään esittelemällä ROC-järjestelmänsä (engl. Remote Operations Centre), minkä tarkoituksena on saada tarkempaa oheistietoa radan tapahtumista päätöksentekoa varten, sekä samalla kouluttaa sen avulla uusia tuomariston jäseniä.
Sääntömuutokset > Palkinnot

Edellisellä kaudella käyttöön otettu Crypto.com Overtake Award -ohituspalkinto muuttui kaudella 2022, kun katsojat saivat sosiaalisen median kautta osallistua parhaimman ja näyttävimmän ohituksen tehneen kuljettajan valintaan jokaisessa osakilpailussa, minkä perusteella kauden parhain palkittiin lopulta Crypto.com Overtake King Award -kunniapalkinnolla. Palkinnon voitti Aston Martinin Sebastian Vettel.
Autojen julkaisupäivät

| Talli | Runko | Julkaisupäivä | Julkaisupaikka |
| --- | --- | --- | --- |
|  Haas | VF-22 | 4. helmikuuta | Internet |
|  Red Bull Racing | RB18 | 9. helmikuuta | Milton Keynes, Iso-Britannia |
|  Aston Martin | AMR22 | 10. helmikuuta | Gaydon, Iso-Britannia |
|  McLaren | MCL36 | 11. helmikuuta | Woking, Iso-Britannia |
|  AlphaTauri | AT03 | 14. helmikuuta | Internet |
|  Williams | FW44 | 15. helmikuuta | Internet |
|  Ferrari | F1-75 | 17. helmikuuta | Internet |
|  Mercedes | F1 W13 E Performance | 18. helmikuuta | Silverstone, Iso-Britannia |
|  Alpine | A522 | 21. helmikuuta | Pariisi, Ranska |
|  Alfa Romeo | C42 | 27. helmikuuta | Internet |
Huom! Järjestys julkaisupäivämäärän mukaan.
Kaudella 2022 Brembo toimittaa jarrut kaikille tiimeille ensi kertaa sitten kauden 1975.
Tulokset > DHL Fastest Pit Stop Award

Kaudesta 2017 lähtien DHL on laskenut nopeimmat varikkopysähdykset MM-pisteinä, jolloin kyseisellä järjestelmällä DHL:n Nopein varikkopysähdys -palkinnon (engl. DHL Fastest Pit Stop Award) saa eniten pisteitä kerännyt talli.
| Nro | Kilpailu | Kuljettaja | Talli | Nopein varikkopysähdys | Raportti |
| --- | --- | --- | --- | --- | --- |
| 1 |  Bahrainin Grand Prix |  Daniel Ricciardo (1.) |  McLaren (1.) | 2,31 s | Raportti |
| 2 |  Saudi-Arabian Grand Prix |  Daniel Ricciardo (2.) |  McLaren (2.) | 2,41 s | Raportti |
| 3 |  Australian Grand Prix |  Sergio Pérez (1.) |  Red Bull Racing (1.) | 2,27 s | Raportti |
| 4 |  Emilia-Romagnan Grand Prix |  Lando Norris (1.) |  McLaren (3.) | 2,27 s | Raportti |
| 5 |  Miamin Grand Prix |  Sergio Pérez (2.) |  Red Bull Racing (2.) | 2,33 s | Raportti |
| 6 |  Espanjan Grand Prix |  Charles Leclerc (1.) |  Ferrari (1.) | 2,23 s | Raportti |
| 7 |  Monacon Grand Prix |  Sergio Pérez (3.) |  Red Bull Racing (3.) | 2,30 s | Raportti |
| 8 |  Azerbaidžanin Grand Prix |  Fernando Alonso (1.) |  Alpine (1.) | 2,74 s | Raportti |
| 9 |  Kanadan Grand Prix |  Alexander Albon (1.) |  Williams (1.) | 2,38 s | Raportti |
| 10 |  Britannian Grand Prix |  Fernando Alonso (2.) |  Alpine (2.) | 2,43 s | Raportti |
| 11 |  Itävallan Grand Prix |  Daniel Ricciardo (3.) |  McLaren (4.) | 2,25 s | Raportti |
| 12 |  Ranskan Grand Prix |  Max Verstappen (1.) |  Red Bull Racing (4.) | 2,44 s | Raportti |
| 13 |  Unkarin Grand Prix |  Sergio Pérez (4.) |  Red Bull Racing (5.) | 2,19 s | Raportti |
| 14 |  Belgian Grand Prix |  Fernando Alonso (3.) |  Alpine (3.) | 2,22 s | Raportti |
| 15 |  Hollannin Grand Prix |  Sergio Pérez (5.) |  Red Bull Racing (6.) | 2,09 s | Raportti |
| 16 |  Italian Grand Prix |  Sergio Pérez (6.) |  Red Bull Racing (7.) | 2,10 s | Raportti |
| 17 |  Singaporen Grand Prix |  Max Verstappen (2.) |  Red Bull Racing (8.) | 2,46 s | Raportti |
| 18 |  Japanin Grand Prix |  Pierre Gasly (1.) |  AlphaTauri (1.) | 2,45 s | Raportti |
| 19 |  Yhdysvaltain Grand Prix |  Sergio Pérez (7.) |  Red Bull Racing (9.) | 2,13 s | Raportti |
| 20 |  Méxicon Grand Prix |  Daniel Ricciardo (4.) |  McLaren (5.) | 1,98 s | Raportti |
| 21 |  São Paulon Grand Prix |  Sergio Pérez (8.) |  Red Bull Racing (10.) | 2,04 s | Raportti |
| 22 |  Abu Dhabin Grand Prix |  Lando Norris (2.) |  McLaren (6.) | 2,32 s | Raportti |
Yhteenveto > Ennakkotunnelmat

Alfa Romeolla ajanut Kimi Räikkönen ilmoitti edelliskaudella päättävänsä Formula 1 -uransa. Kaudella 2021 Mercedeksellä ajanut Valtteri Bottas teki monivuotisen sopimuksen Alfa Romeon kanssa. Mercedes teki sopimuksen omaan junioriohjelmaansa kuuluvan, Williamsilla edellisellä kaudella ajaneen George Russelin kanssa.
Venäläinen F1-asiantuntija Aleksei Popov pelkää ensimmäistä kautta uusilla säännöillä, koska hän uskoo jonkun tallin keksivän jotain sääntöjen rajamailta, ja olevan muita rutkasti nopeampi koko kauden aikana. Viimeksi näin tapahtui kaudella 2014, kun Mercedes dominoi F1-sarjaa hybridiaikakauden alussa.
Televisiointi

Formula 1 televisio-oikeudet Suomessa siirtyivät kaudeksi 2022 Nordic Entertainment Groupille. Kaudella 2022 Formula 1 -lähetykset nähdään Viasatin tv-kanavilla ja Viaplay-suoratoistopalvelussa. Ennen kautta 2022 Formulat nähtiin C Moren kanavilla. Formulat näkyivät MTV:n kanavilla yksinoikeudella vuodesta 1994 lähtien. MTV oli tehnyt tarjouksen myös vuosista 2022–2024, mutta hävisi tarjouskilpailun. Nordic Entertainment Group omistaa oikeudet aina kauden 2024 loppuun. F1 TV tuli Suomeen ensimmäistä kertaa täksi kaudeksi, aiemmin se ei ole toiminut Suomessa. Formula 1 -sarjan virallisten lähetysten ulkoasu ja esitysgrafiikka muuttuivat kaudelle 2022, kun lähetyskuvaa tarkennettiin ja tulosluettelon ulkoasu muuttui eri kilpailu- ja kommentointitilanteisiin soveltuvammaksi. Lisäksi lähetysten kuvamateriaalia lisäsivät entisestään kuljettajien kypäräkameroiden käytön laajentaminen aika-ajoihin ja kilpailuun, HDR-laatuiset (engl. High Dynamic Range) lähetykset sekä dronen käyttäminen ilmakuvauksessa helikoptereiden ohella.
Aiheesta muualla

Virallinen Formula 1 -sivusto
Maat joissa järjestetään Grand Prix on merkitty vihreällä, ja radat on merkitty mustalla pisteellä. Aiemmin kisoja järjestäneet maat on merkitty tummanharmaalla, ja aiemmat radat valkoisella pisteellä.
Valtteri Bottas siirtyi kaudeksi 2022 Mercedekseltä Alfa Romeolle.